Document ID: 31994D0643

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Σεπτεμβρίου 1994 για ανάκληση των αναγνωρίσεων που χορηγήθηκαν σε φυτοπροστατευτικά προϊόντα που περιέχουν cyhalothrine ως δραστική ουσία (94/643/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3600/92 της Επιτροπής της 11ης Δεκεμβρίου 1992 σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά (1), και ιδίως το άρθρο 4 παράγραφος 5,
Εκτιμώντας:
ότι το cyhalothrine ήταν μία από τις ενενήντα ουσίες που καλύπτεται από την πρώτη φάση του προγράμματος εργασίας που προβλέπεται στο άρθρο 8 παράγραφος 2 της οδηγίας 91/414/ΕΟΚ (2)-
ότι κανένας παραγωγός ή κράτος μέλος δεν εξέφρασε την επιθυμία να συμπεριληφθεί η εν λόγω ουσία στο παράρτημα 1 της οδηγίας 91/414/ΕΟΚ-
ότι πρέπει να θεωρηθεί ότι τα στοιχεία που απαιτούνται για την επανεκτίμηση της εν λόγω ουσίας θα υποβληθούν στο πλαίσιο του προγράμματος εργασίας και ότι θα πρέπει, συνεπώς, να θεσπισθεί απόφαση για την ανάκληση των εγκρίσεων που ισχύουν επί του παρόντος όσον αφορά τα φυτοπροστατευτικά προϊόντα που περιέχουν αυτή τη δραστική ουσία-
ότι η παρούσα απόφαση δεν αποκλείει τη μεταγενέστερη αξιολόγηση του cyhalothrine στο πλαίσιο της διαδικασίας που προβλέπεται στο άρθρο 6 της οδηγίας 91/414/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα κράτη μέλη μεριμνούν ώστε:
1. να ανακληθούν εντός έξι μηνών μετά από την ημερομηνία της παρούσας απόφασης οι άδειες που χορηγήθηκαν για τα φυτοπροστατευτικά προϊόντα που περιέχουν το cyhalothrine-
2. να δοθεί ή να μην ανανεωθεί σύμφωνα με την παρέκκλιση που προβλέπεται στο άρθρο 8 παράγραφος 2 της οδηγίας 91/414/ΕΟΚ καμία άδεια για τα φυτοπροστατευτικά προϊόντα που περιέχουν το cyhalothrine από την ημερομηνία ενάρξεως της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 12 Σεπτεμβρίου 1994.

Labels: 20
3
6